3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

Prijedlog se u velikoj mjeri temelji na postojećem pravnom okviru za administrativnu suradnju u području PDV-a i njime mu se dodaju elementi samo ondje gdje okvir treba ojačati. Sve predložene mjere osmišljene su kako bi se njima ispunili novi zahtjevi za digitalno izvješćivanje i potrebe država članica. Iako se očekuje da će nove odredbe imati pozitivne učinke na borbu protiv prijevara u području PDV-a, ne bi dovele do znatnih dodatnih troškova za poduzeća i uprave, osim za određene razvoje u području informacijske tehnologije za porezne uprave. No čak su i u tim slučajevima ti troškovi razvoja ograničeni.

To nije moguće ostvariti na razini država članica ili primjenom nezakonodavnih instrumenata. Djelovanjem na razini EU-a povezanim s instrumentima za administrativnu suradnju ostvarila bi se veća vrijednost od one koja se može postići na nacionalnoj razini, zbog čega su potrebne izmjene Uredbe Vijeća (EU) br. 904/2010 o administrativnoj suradnji i suzbijanju prijevare u području poreza na dodanu vrijednost.

Ova je inicijativa u skladu s načelom supsidijarnosti jer države članice ne mogu same postići ciljeve kojima teži ova inicijativa. Stoga Komisija, koja je odgovorna za osiguravanje neometanog funkcioniranja jedinstvenog tržišta i za promicanje općih interesa Europske unije, treba predložiti mjere za poboljšanje situacije.

Prijedlog će dovesti do ograničenih troškova za nacionalne uprave i proračun EU-a povezanih s uvođenjem poboljšanog sustava razmjene informacija o PDV-u (VIES).

Očekuje se da će ovaj Prijedlog dovesti do razmjena i zajedničkih obrada informacija o PDV-u koje bi mogle uključivati osobne podatke. Međutim, podaci prikupljeni u skladu s novim zahtjevima za digitalno izvješćivanje i naknadno razmijenjeni putem središnjeg sustava VIES bili bi ograničeni na transakcije među poduzećima unutar Zajednice i neće obuhvaćati transakcije između poduzeća i potrošača. Primijenjeno je i načelo smanjenja količine podataka. Stoga se prikupljeni i naknadno razmijenjeni podaci odnose samo na podskup informacija navedenih na računu. Taj najmanji skup podataka koji je potreban za praćenje ispravne primjene PDV-a i suzbijanje prijevare u području PDV-a određen je izmjenom članka 264. u popratnom Prijedlogu direktive Vijeća o izmjeni Direktive 2006/112/EZ. Međutim, zaštita osobnih podataka i usklađenost s uredbama (EU) 2016/679 i (EU) 2018/1725 i dalje je prioritet, čak i kad su informacije koje se obrađuju ograničene. Stoga se predlažu sljedeće odredbe:

Drugi skup izmjena u prijedlogu odnosi se na postupno ukidanje postojećeg VIES-a. Postojeći sustav VIES, obuhvaćen poglavljem V. odjeljkom 1., potrebno je zadržati dvije godine nakon uspostave središnjeg sustava VIES kako bi se olakšale kontrole transakcija o kojima je izviješteno u rekapitulacijskim izvješćima prije uvođenja zahtjeva za digitalno izvješćivanje. Postojeći VIES omogućit će automatsku razmjenu informacija dostavljenih putem starih zahtjeva za izvješćivanje za to razdoblje. Nakon postupnog ukidanja postojećeg VIES-a informacije bi se i dalje mogle razmjenjivati među državama članicama spontano ili na zahtjev putem neautomatiziranih instrumenata za administrativnu suradnju. Postupno ukidanje postojećeg VIES-a provodi se na sljedeći način:

·člankom 24.k opisuje se koji službenici i sustavi imaju automatski pristup središnjem VIES-u. To su službenici država članica koji provjeravaju zahtjeve za uvoz robe oslobođen od PDV-a, službenici za vezu za Eurofisc, kao i svi drugi službenici koje je izričito ovlastilo nadležno tijelo njihove države članice. Naposljetku, pristup prikupljenim i obrađenim informacijama predviđen je za nacionalne elektroničke sustave kojima se informacije prenose u središnji VIES. Tom se odredbom omogućuje siguran kanal za komunikaciju među uređajima, čime se olakšava automatizacija i smanjuje potreba za ljudskom intervencijom;

·članak 24.i odnosi se na prikazivanje identifikacijskih podataka za PDV kao nevažećih unutar središnjeg VIES-a nakon što se ispune određeni uvjeti. Odredba stupa na snagu ako su osobe identificirane u svrhu PDV-a prestale obavljati gospodarsku djelatnost, ako su prijavile lažne podatke kako bi dobile identifikacijski broj za PDV ili ako nisu priopćile promjene svojih podataka zbog kojih bi, da je to porezna uprava znala, odbila ili povukla identifikacijski broj za PDV. Ta je odredba od velike važnosti s obzirom na cilj djelotvorne borbe protiv prijevara u području PDV-a. Treba naglasiti da se ta odredba odnosi samo na prikazivanje identifikacijskog broja za PDV kao nevažećeg u nekoliko situacija. Njome se ne propisuje kad bi države članice trebale povući identifikacijski broj za PDV;

·članak 24.h odnosi se na kvalitetu i dostupnost podataka. Razmjena informacija bit će korisna samo ako su podaci dovoljno kvalitetni. U tu svrhu države članice provode sva potrebna ažuriranja i donose mjere kako bi osigurale da su podaci u središnjem VIES-u ažurni, potpuni i točni. Kako bi informacije bile ažurne, potrebno je bez odgode unijeti nove ili ažurirane informacije u sustav. To ažuriranje informacija bez odgode posebno je važno za identifikacijske podatke, koji su usko povezani s provjerom valjanosti broja za PDV. Kad je riječ o izvješćima o transakcijama unutar Zajednice, prikupljenima putem zahtjeva za digitalno izvješćivanje, prihvatljiva odgoda za unos u središnji VIES jest unutar jednog dana nakon što ih porezna uprava prikupi. Unakrsna provjera informacija o kojima su izvijestili dobavljač i njegov klijent može se provesti tek nakon što obje strane izvijeste o informacijama i nakon što ih svako tijelo prenese u središnji VIES. To znači da bi prihvatljiva odgoda za svaki korak trebala ostati na razini od nekoliko dana kako bi bilo moguće dovoljno često provoditi analizu. Informacije ostaju dostupne u središnjem VIES-u pet godina od isteka godine u kojoj su informacije prenesene u središnji VIES;

Prvi skup izmjena u prijedlogu odnosi se na razvoj novog središnjeg sustava za razmjenu informacija o PDV-u među poreznim upravama država članica na razini EU-a koji je prilagođen specifičnostima zahtjeva za digitalno izvješćivanje. U poglavlje V. Uredbe (EU) 904/2010 dodaje se odjeljak 3. kojim se uvodi središnji VIES, s člancima od 24.g do 24.m kako slijedi:

(6)Nadalje, s obzirom na identifikacijske podatke za PDV u središnjem VIES-u države članice trebale bi donijeti mjere kako bi osigurale da odgovarajuća država članica procijeni podatke koje porezni obveznici dostave za svoju identifikaciju u svrhe PDV-a u skladu s člankom 214. Direktive 2006/112/EZ kao potpune i točne. Nadalje, države članice trebale bi osigurati da se identifikacijski broj za PDV prikazuje kao nevažeći u središnjem VIES-u ako porezni obveznik ne poštuje obveze priopćavanja podataka ili ako se gospodarska djelatnost prestane obavljati.

(7)Svaka država članica treba unijeti u središnji VIES informacije o transakcijama unutar Zajednice o kojima su izvijestili dobavljači i stjecatelji u različitim državama članicama odmah nakon što ih primi. Primljene informacije potrebno je brzo obraditi zbog tehničkih razloga povezanih s količinom podataka i kako bi se rano otkrile sumnjive transakcije i mogući slučajevi prijevare u području PDV-a.

(8)Kako bi se državama članicama pomoglo u borbi protiv prijevara u području PDV-a i kako bi se otkrili prevaranti, identifikacijski podaci za PDV i informacije o PDV-u o transakcijama unutar Zajednice trebali bi se čuvati pet godina. To je najkraće razdoblje koje je potrebno državama članicama da djelotvorno provedu kontrole i istraže sumnje u prijevaru u području PDV-a ili da otkriju takve prijevare. Također je proporcionalno s obzirom na golemu količinu informacija o transakcijama unutar Zajednice i osjetljivost informacija kao poslovnih i osobnih podataka.

(9)Kako bi se pravodobno otkrile neusklađenosti i time poboljšala mogućnost borbe protiv prijevara u području PDV-a, središnji VIES trebao bi moći automatski unakrsno provjeravati informacije prikupljene od dobavljača i stjecatelja putem zahtjeva za digitalno izvješćivanje uvedenog Direktivom (EU) XX/XXX [Ured za publikacije: navesti broj i godinu Direktive Vijeća o izmjeni Direktive 2006/112/EZ u pogledu pravila o PDV-u za digitalno doba donesene istog dana kad i ova Uredba]. Rezultati takve unakrsne provjere trebali bi se staviti na raspolaganje državama članicama radi odgovarajućeg praćenja.

(10)Nadalje, kako bi se omogućilo održavanje mogućnosti postojećeg sustava razmjene informacija o PDV-u predviđenog člankom 17. stavkom 1. točkom (a) Uredbe (EU) br. 904/2010 u središnjem VIES-u, u njemu bi se trebale moći i objedinjavati informacije radi pružanja pregleda isporuka i stjecanja o kojima su izvijestili porezni obveznici u državama članicama. Kako bi se osiguralo da središnji VIES dopušta državama članicama da nastave pristupati međusobnim informacijama kako su trenutačno strukturirane unutar postojećeg sustava razmjene informacija o PDV-u, središnji VIES trebao bi podržavati objedinjavanje podataka.

(11)Kako bi poslužio nadležnim tijelima država članica u provedbi ispravne procjene PDV-a, praćenju ispravne primjene PDV-a, suzbijanju prijevare u području PDV-a i iskorištavanju sinergija među različitim informacijskim sustavima koji sadržavaju informacije relevantne za PDV, središnji VIES trebao bi obrađivati informacije primljene od država članica zajedno sa svim informacijama priopćenima ili prikupljenima u skladu s Uredbom (EU) br. 904/2010.

(12)Pristup informacijama u središnjem VIES-u trebao bi se omogućiti prema potrebi. Te se informacije ne bi trebale upotrebljavati u druge svrhe osim za praćenje ispravne primjene PDV-a i suzbijanje prijevara u području PDV-a. Svi korisnici trebali bi se pridržavati pravila o povjerljivosti utvrđenih u ovoj Uredbi.

(13)Službenici za vezu za Eurofisc država članica iz članka 36. Uredbe (EU) br. 904/2010 trebali bi moći pristupiti informacijama o PDV-u o transakcijama unutar Zajednice i analizirati ih u svrhu borbe protiv prijevara u području PDV-a. Službenici država članica koji provjeravaju primjenjuje li se oslobođenje od PDV-a za određenu uvezenu robu, koje je utvrđeno u članku 143. stavku 1. točki (d) Direktive 2006/112/EZ, također bi trebali imati pristup identifikacijskim podacima za PDV pohranjenima u središnjem VIES-u radi praćenja ispravne primjene zakonodavstva o PDV-u. Nadalje, nadležna tijela država članica iz istih bi razloga trebala odabrati druge službenike koji trebaju imati izravan pristup središnjem VIES-u i prema potrebi im omogućiti takav pristup. Naposljetku, propisno ovlaštene osobe Komisije trebale bi moći pristupiti informacijama u središnjem VIES-u, ali samo u mjeri u kojoj je takav pristup neophodan za razvoj i održavanje tog sustava.

(14)Informacijski sustavi koji podržavaju mrežu Eurofisc u borbi protiv prijevara u području PDV-a, uključujući sustav za analizu transakcijske mreže i središnji elektronički sustav podataka o plaćanju („CESOP”), trebali bi imati izravan pristup središnjem VIES-u radi istraživanja sumnji na prijevaru u području PDV-a i otkrivanja takvih prijevara.

(15)Količina podataka i učestalost prijenosa podataka u središnji VIES čine neophodnom automatizaciju protoka informacija od središnjeg VIES-a do nacionalnih sustava. Takvom bi se automatizacijom ujedno trebao omogućiti učinkovit i siguran kanal za komunikaciju među uređajima i ukloniti potreba za ljudskom intervencijom pri pristupu dijeljenim podacima. Stoga bi i nacionalni elektronički sustavi koji prenose informacije u središnji VIES trebali imati pristup informacijama pohranjenima u tom sustavu, uključujući obrađene i objedinjene informacije za potrebe kontrole PDV-a i borbe protiv prijevara u području PDV-a.

(16)Kako bi se osigurali jedinstveni uvjeti za provedbu Uredbe (EU) br. 904/2010, Komisiji bi trebalo dodijeliti provedbene ovlasti za zadaće koje Komisija treba izvršiti u vezi s tehničkim upravljanjem središnjim VIES-om, tehničke pojedinosti povezane s identifikacijom i pristupom službenika i elektroničkih sustava središnjem VIES-u, tehničke pojedinosti i format informacija koje se prenose u središnji VIES te uloge i odgovornosti država članica i Komisije kad djeluju kao voditelj obrade i izvršitelj obrade prema Uredbi (EU) 2016/679 i (EU) 2018/1725 Europskog parlamenta i Vijeća. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća.

(17)Prijevare u području PDV-a zajednički su problem svih država članica. Države članice same nemaju potrebne informacije za osiguravanje točne primjene pravila o PDV-u i suzbijanje prijevara u području PDV-a. S obzirom na to da cilj Uredbe (EU) br. 904/2010, borbu protiv prijevara u području PDV-a, države članice ne mogu dostatno ostvariti zbog prekogranične prirode unutarnjeg tržišta, nego se on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti, utvrđenim u tom članku, ova Uredba ne prelazi ono što je potrebno za ostvarivanje tog cilja.

(18)Porezni obveznici koji omogućuju isporuke robe ili usluga upotrebom elektroničkog sučelja mogu podlijegati zahtjevima za vođenje evidencije države članice u kojoj su te isporuke oporezive, kako je navedeno u članku 242.a Direktive 2006/112/EZ. Kako bi se smanjilo administrativno opterećenje i troškovi usklađivanja za te porezne obveznike te kako bi se izbjeglo udvostručavanje rada, država članica identifikacije trebala bi koordinirati takve zahtjeve koliko god je to moguće. U tu svrhu potrebno je utvrditi standardni obrazac za elektronički prijenos tih informacija državama članicama.

(19)U Direktivu 2006/112/EZ uvest će se novi pojednostavnjeni sustav „sve na jednom mjestu” za porezne obveznike koji prenose određenu vlastitu robu preko granice. Stoga je taj novi program potrebno integrirati u opći okvir posebnih programa sustava „sve na jednom mjestu” za PDV utvrđenih u poglavlju XI. odjeljku 3. Uredbe br. 904/2010. To bi posebno trebalo uključivati pružanje informacija između države članice iz koje se roba prenosi i one u koju se prenosi.

(20)S obzirom na to da je novi program sustava „sve na jednom mjestu” sveobuhvatan i da obuhvaća prekogranična kretanja robe koja su trenutačno obuhvaćena aranžmanima za premještanje dobara u skladu s člankom 17.a Direktive 2006/112/EZ, ti su aranžmani izbrisani iz Direktive 2006/112/EZ. Potrebno je da se ta izmjena Direktive 2006/112/EZ odražava u članku 21. Uredbe (EU) br. 904/2010.

(21)Dionici su identificirali zlouporabu identifikacijskih brojeva za PDV sustava „sve na jednom mjestu” za uvoz kao mogući rizik. Kako bi se bolje osigurala ispravna upotreba i postupak provjere identifikacijskih brojeva za PDV sustava „sve na jednom mjestu” za uvoz, potrebno je proširiti članak 47.h Uredbe (EU) br. 904/2010 kojim se carinskim tijelima odobrava pristup informacijama o trgovcu registriranom u sustav „sve na jednom mjestu” za uvoz, čime će se poboljšati sposobnosti upravljanja rizikom i kontrole tih carinskih tijela.

(22)Kako bi se poboljšale kontrole za program sustava „sve na jednom mjestu” za uvoz, u članak 17. stavak 1. točku (e) Uredbe (EU) br. 904/2010 potrebno je dodati ukupnu vrijednost robe uvezene u okviru programa sustava „sve na jednom mjestu” za uvoz po identifikacijskom broju sustava „sve na jednom mjestu” za uvoz po državi članici potrošnje.

(23)Tehničke pojedinosti, uključujući zajedničke elektroničke poruke, za podnošenje evidencija poreznih obveznika koji omogućuju isporuke upotrebom elektroničkog sučelja kako je navedeno u članku 242.a Direktive 2006/112/EZ trebalo bi donijeti u skladu s postupkom komitologije predviđenim u ovoj Uredbi.

(24)Ovom se Uredbom poštuju temeljna prava i postupa se u skladu s načelima priznatima Poveljom Europske unije o temeljnim pravima. Ovom se Uredbom posebno nastoji osigurati potpuno poštovanje prava na zaštitu osobnih podataka utvrđeno u članku 8. Povelje. U tom pogledu ovom se Uredbom strogo ograničuje količina osobnih podataka koji će se staviti na raspolaganje poreznim tijelima. Obrada informacija o transakcijama unutar Zajednice u skladu s ovom Uredbom trebala bi se odvijati samo u svrhe ove Uredbe.

(25)Provedeno je savjetovanje s Europskim nadzornikom za zaštitu podataka u skladu s člankom 42. stavkom 1. Uredbe (EU) 2018/1725 te je on dao mišljenje […].